**Abdourahamane Tchiani** eller **Omar Tchiani**, født 1960 eller 1961 er en nigersk offiser som fra 26. juli 2023 innsatte seg selv som Nigers president i det nasjonale sikkerhetsrådet etter å ha gjennomført et militærkupp og avsatt den sittende presidenten Mohamed Bazoum. Før maktovertakelsen var han øverstkommanderende for presidentens sikkerhetsstyrker.

Biografi
--------

Abdourahamane Tchiani kommer fra Tillabéri-regionen vest i Niger og dette området har vært et rekrutteringsområde for den nigerske hæren. Han vervet seg til militæret i 1984 og studerte ved National School of Active Officers i Thiès i Senegal. I 1989 var han den første offiseren som tok seg fram til flyvraket av UTA flight 772 som forulykket etter en bombeeksplosjon om bord. Han ble dekorert for sin innsats. Han har også deltatt i FNs fredsbevarende styrker i Elfenbenskysten, Sudan og Den demokratiske republikken Kongo, og han har deltatt i den multinasjonale styrken fra Niger, Tsjad, Nigeria og Kamerun for å kjempe mot Boko Haram.

I 2011 overtok Tchiani kommandoen over presidentens sikkerhetsstyrker og han var en nær alliert med daværende president Mahamadou Issoufou som også utnevnte ham til general i 2015. Han ble beskyldt for å ha vært involvert i et kuppforsøk mot Issoufou, men han benektet dette i retten. Han ble ellers sett på som en person som holdt sine meninger for seg selv.

I 2021 slo hans sikkerhetsstyrker ned et kuppforsøk hvor de militære forsøkte å beleire presidentpalasset to dager før Issoufou skulle overlate makten til den demokratisk valgte nye presidenten Mohamed Bazoum. Bazoum lot Tchiani beholde ledelsen av sikkerhetsstyrkene da han overtok som president.

Maktovertakelsen i 2023
-----------------------

Den 26. juli 2023 ledet Tchiani sikkerhetsstyrkene mot presidentpalasset i landets hovedstad Niamey hvor de holdt president Bazoum innesperret. Det var blitt rapportert at Bazoum hadde planer om å avsette Tchiani og at dette var blitt lagt fram på et regjeringsmøte 24. juli etter at forholdet mellom Bazoum og Tchiani var blitt anstrengt..

28. juli erklærte Tchiani seg som president i Det nasjonale rådet for sikkerhet i Niger i en tale i det statlige fjernsynet. Han sa at kuppet ble gjennomført for å forhindre det gradvise og uunngåelige forfallet i landet og at Bazoum hadde forsøkt å skjule realitetene. Han kritiserte regjeringens ineffektive sikkerhetspolitikk, men han satte ingen tidsfrist for noen overgang tilbake til sivilt styre.

Kuppet er blitt fordømt internasjonalt, blant annet av USA, Frankrike, FN og De vestafrikanske staters økonomiske fellesskap (ECOWAS).

Referanser
----------

1. ↑   www.bbc.com[Hentet fra Wikidata]
2. ↑   www.bbc.com[Hentet fra Wikidata]
3. ↑   taz.de, besøkt 25. august 2023[Hentet fra Wikidata]
4. ↑   www.rfi.fr[Hentet fra Wikidata]
5. 1 2 3  «Niger coup: Abdourahmane Tchiani declares himself leader». BBC. 28. juli 2023.
6. ↑  «Omar Tchiani: Who is the General spearheading Niger's coup?». APA. 26. juli 2023.
7. ↑  Tchima Illa Issoufou; Lucy Fleming (28. juli 2023). «Niger coup: President Mohamed Bazoum in good health, says France». BBC.
8. 1 2  «Who is Omar Tchiani, the suspected brain behind Niger coup?». Aljazeera. 27. juli 2023.
9. ↑  Serge Daniel (28. juli 2023). «Le général Tchiani, nouvel homme fort du Niger à l'épreuve du pouvoir». RFI.
10. ↑  Moussa Aksar; Emelia Sithole-Matarise (29. juli 2023). «Who is Niger's new leader, Abdourahamane Tiani?». Reuters.
11. ↑  «Five Things We Know About Niger's New Military Leader». Bloomberg.com. 29. juli 2023.
12. 1 2  «Niger's coup leader General Tchiani: The ex-UN peacekeeper who seized power». BBC. 10. august 2023.
13. ↑  «Niger's president vows democracy will prevail after mutinous soldiers detain him and declare a coup». AP News. 27. juli 2023.
14. ↑  «Niger army general declares himself country's new leader». Gulf News. 29. juli 2023.
15. ↑  «Niger's General Abdourahamane Tchiani declared new leader following coup (state TV)». France 24. 28. juli 2023.
16. ↑  «Niger general Tchiani named head of transitional government after coup». Al Jazeera. 28. juli 2023.
17. ↑  «Statskupp i Niger – møtes av fordømmelse». Aftenposten. 27. juli 2023.